**CONVENŢIE DE PARTICIPARE**
la piaţa de echilibrare a gazelor naturale

**nr. ……./…………….**

Încheiată între:

BURSA ROMÂNĂ DE MĂRFURI – S.A.

Nr. de înregistrare la Registrul Comerţului J40/19450/1992

Cod Unic de Înregistrare RO1562694

Licenţa nr. 2269/14.12.2018 emisă de Autoritatea Naţională de Reglementare în Domeniul Energiei

denumită în cele ce urmează “BRM”, în calitate de parte desemnata de OTS pentru organizarea si administrarea Pietei de Echilibrare a gazelor naturale,

şi

Societatea …………………………………..................................................................................................

cu sediul în localitatea.............................., str. ................., cod poştal.........................................., tel......................., fax.................., adresa e-mail................, având cont deschis la banca ...................., cont nr............................................

Nr. de înregistrare la Registrul Comerţului…………….............................................................

Cod Unic de Înregistrare…………..............................................................................................

Licenţa nr.\*) ......................./................. emisă de Autoritatea Naţională de Reglementare în Domeniul Energiei, avand cod ACER ………………………..

Nr. cont la Registrul de tranzacţionare pe Piaţa de Echilibrare a gazelor naturale …...................................,

denumită în cele ce urmează „Participant”, în calitate de participant în Ringul contractelor bilaterale de gaze naturale,

**I.** Terminologie şi legislaţie aplicabilă

**Art. 1. -** **(1)** Termenii utilizaţi în prezenta convenţie sunt definiţi în Legea energiei electrice şi a gazelor naturale nr. 123/2012, cu modificările şi completările ulterioare, precum şi în Codul reţelei pentru Sistemul naţional de transport al gazelor naturale, aprobat prin Ordinul preşedintelui Autorităţii Naţionale de Reglementare în Domeniul Energiei nr. 16/2013, cu modificările şi completările ulterioare (Codul reţelei).

**(2)** În înţelesul prezentei convenţii, termenii, expresiile şi abrevierile folosite au următoarea semnificaţie:

    anularea unei oferte - ştergerea ofertei din registrul ofertelor active ale unui participant la PE luate în considerare în vederea încheierii tranzacţiilor, oferta rămânând înregistrată în baza de date a platformei pentru prelucrări statistice;

    Convenţia - Convenţia de participare la piaţa de echilibrare a gazelor naturale;

    suspendarea unei oferte - ştergerea unei oferte de către participant din lista ofertelor sale active în piaţă. O ofertă suspendată poate fi reactivată de participantul la PE oricând în timpul sesiunii de tranzacţionare pentru instrumentul pentru care a fost introdusă;

    nota de decontare zilnică - raport emis în cadrul platformei de decontare pentru fiecare participant la PE, în care sunt specificate, cumulat la nivel de zi gazieră de livrare, cantităţile de gaze naturale tranzacţionate la vânzare sau cumpărare, preţul de închidere a pieţei şi valorile aferente drepturilor de încasare/obligaţiilor de plată, inclusiv contravaloarea TVA;

    ANRE - Autoritatea Naţională de Reglementare în Domeniul Energiei;

    PE - Piaţa de echilibrare a gazelor naturale;

    Procedură PE - Procedura de tranzacţionare pe piaţa de echilibrare a gazelor naturale, prevăzută în anexa nr. 14 la Codul reţelei.

**II.** Obiectul Convenţiei

**Art. 2. -** **(1)** Obiectul Convenţiei îl reprezintă prestarea de către BRM a serviciilor de organizare şi administrare a pieţei de echilibrare a gazelor naturale şi acordarea participantului la PE a dreptului de a efectua tranzacţii de vânzare-cumpărare de gaze naturale pe această piaţă cu BRM în calitate de contraparte, în conformitate cu legislaţia primară şi secundară aplicabilă acestei pieţe.

**(2)** Prin încheierea prezentei Convenţii, părţile iau cunoştinţă de drepturile şi obligaţiile reciproce privind cadrul organizat de desfăşurare a tranzacţiilor pe PE, respectiv încasările şi plăţile aferente acestor tranzacţii, pe baza unor reguli specifice.

**(3)** Convenţia este aplicabilă PE, iar procedura de tranzacţionare aferentă acesteia este Procedura PE. Tranzacţionarea are ca scop vânzarea/cumpărarea gazelor naturale în limita cantităţilor înregistrate ca dezechilibru zilnic iniţial, la un preţ stabilit în mod transparent şi nediscriminatoriu, în urma sesiunii de tranzacţionare.

**(4)** Tranzacţiile sunt încheiate pe baza ordinelor introduse în platforma de tranzacţionare, care conţin angajamentele ferme de contractare ale participantului la piaţă. Pentru fiecare ordin tranzacţionat, BRM notifică OTS prin platforma de tranzacţionare cantitatea tranzacţionată şi preţul de închidere al pieţei de echilibrare pentru ziua de livrare pentru care ordinul a fost introdus.

**(5)** Condiţiile de participare la sesiunile de tranzacţionare, ofertarea, tranzacţionarea, publicarea şi punerea la dispoziţie a rezultatelor sesiunilor de tranzacţionare, încasările şi plăţile aferente tranzacţiilor pe PE se realizează în conformitate cu prevederile procedurilor specifice elaborate de către BRM şi publicate pe pagina de internet a acestuia, precum şi ale Procedurii PE.

**(6)** În cazul în care datele de identificare ale participantului cuprinse în Convenţie se modifică, părţile vor semna un act adiţional la aceasta care va consemna modificările survenite.

**III.** Drepturi şi obligaţii ale părţilor

**Art. 3. -** Drepturile participantului la PE sunt următoarele:

**a)** să primească din partea BRM, la solicitarea sa, asistenţă şi sesiuni de instruire practică cu privire la utilizarea platformei de tranzacţionare a PE;

**b)** să introducă oferte de vânzare şi/sau oferte de cumpărare de gaze naturale pentru PE conform programului de tranzacţionare zilnic;

**c)** să utilizeze un instrument de garantare financiară, care va avea specificat că se utilizează pentru piaţa de echilibrare a gazelor naturale;

**d)** să verifice înregistrările propriilor tranzacţii şi să vizualizeze ofertele introduse de ceilalţi participanţi la piaţă în platforma de tranzacţionare a PE;

**e)** să îşi modifice, suspende sau anuleze oferta/ofertele pentru gaze naturale în timpul sesiunii de tranzacţionare pe platforma de tranzacţionare a PE;

**f)** să primească de la BRM, prin intermediul platformei de tranzacţionare a PE, confirmarea validării ofertelor/informaţii privind invalidarea ofertelor;

**g)** să acceseze confirmările de tranzacţii, notele de decontare zilnice şi notificările sau să solicite BRM transmiterea acestora în situaţia în care nu poate accesa platforma de tranzacţionare a PE;

**h)** să încaseze integral contravaloarea drepturilor de încasare aferente vânzărilor de gaze naturale pe PE prin încasări zilnice ale contravalorii poziţiei de vânzător şi să documenteze plata obligaţiilor de plată, să emită şi să transmită către BRM factura zilnică aferentă cantităţilor de gaze naturale vândute pe PE;

**i)** să fie anunţat prin canale de comunicaţie alternative (telefon, fax, e-mail, website) în cazul întreruperii şi al reluării funcţionării platformei de tranzacţionare a PE;

**j)** să decidă retragerea din proprie iniţiativă de la PE în baza unei înştiinţări transmise în scris catre brm.

**Art. 4. -** Obligaţiile participantului la PE sunt următoarele:

**a)** să respecte prevederile Procedurii de tranzactionare pe Piaţa de Echilibrare a gazelor naturale, precum şi ale celorlalte proceduri aferente funcţionării PE;

**b)** să depună la BRM Contractul de mandat privind plata prin debitare directă - direct debit, nu mai târziu de ora 12,00, cu o (1) zi bancară lucrătoare înainte de ziua de tranzacţionare în care doreşte să introducă oferte de cumpărare;

**c)** să realizeze toate demersurile necesare la Banca de garantare proprie pentru primirea de către BRM, de la Banca cont central, nu mai târziu de ora 12,00, cu o (1) zi bancară lucrătoare înainte de prima zi în care participantul la PE doreşte să introducă oferte de cumpărare, a instrumentului de garantare financiară emis în favoarea BRM, la termenele şi în condiţiile specificate în procedurile specifice elaborate de către BRM şi publicate pe pagina de internet a acestuia;

**d)** să solicite BRM acordul pentru diminuarea valorii instrumentului de garantare financiară utilizat, precum şi pentru scoaterea de sub obligaţii a Băncii garante înainte de expirarea termenului de valabilitate a instrumentului de garantare financiară utilizat;

**e)** să asigure disponibilităţile financiare necesare debitării contului său deschis la Banca de decontare, la valoarea solicitată prin instrucţiunile de debitare directă, la termenele prevăzute în contractul de mandat privind plata prin debitare directă, şi să comunice BRM contul bancar în care doreşte să încaseze contravaloarea tranzacţiilor de vânzare pe PE;

**f)** să se asigure că dispune de garanţii disponibile suficiente pentru acoperirea intenţiilor de cumpărare/a obligaţiilor de plată deja asumate;

**g)** să se asigure că valorile din ofertă reflectă interesul propriu anterior introducerii ofertei în sistemul de tranzacţionare;

**h)** să se asigure că ofertele introduse pentru PE au fost încărcate în sistemul de tranzacţionare;

**i)** să accepte ca angajamente ferme confirmările de tranzacţie şi notificările aferente tranzacţiilor pe piaţa de echilibrare a gazelor naturale;

**j)** să achite integral contravaloarea obligaţiilor de plată aferente cumpărărilor de gaze naturale zilnice din PE (inclusiv contravaloarea aferentă TVA), prin plăţi zilnice ale contravalorii poziţiei de cumpărător, şi să documenteze încasarea drepturilor de încasare;

**k)** participantul la PE este direct responsabil pentru confidenţialitatea datelor de identificare primite de la BRM pentru accesarea platformei de tranzacţionare;

**l)** în cazul în care datele de identificare proprii cuprinse în Convenţie se modifică, să încheie cu BRM un act adiţional la prezenta Convenţie care va consemna modificările survenite.

**Art. 5. -** Drepturile BRM sunt următoarele:

**a)** să primească Contractul de Mandat privind plata prin debitare directă nu mai târziu de ora 12,00, cu o (1) zi bancară lucrătoare înainte de ziua de tranzacţionare în care participantul doreşte să introducă oferte de cumpărare;

**b)** să primească de la Banca cont central instrumentul de garantare financiară, în original, dacă este emis de Banca cont central, sau mesajul swift al Băncii garante însoţit de avizul Băncii cont central, dacă instrumentul de garantare financiară este emis de altă bancă de garantare decât Banca cont central, nu mai târziu de ora 12,00, cu o (1) zi bancară lucrătoare înainte de ziua de tranzacţionare în care participantul la PE doreşte să introducă oferte de cumpărare;

**c)** să monitorizeze valoarea şi perioada de valabilitate a instrumentului de garantare financiară depus de participantul la PE şi să scoată instrumentul de garantare financiară din sistemul de tranzacţionare înainte de expirarea acestuia, cu perioadele de timp stabilite în procedurile specifice elaborate de către BRM şi publicate pe pagina de internet a acestuia;

**d)** să calculeze nivelul valorii garanţiei de validare şi a celei disponibile, să valideze oferta/ofertele de cumpărare introdusă/introduse de participantul la PE şi să invalideze oferta/ofertele de cumpărare a cărei/căror valoare depăşeşte valoarea garanţiei disponibile conform procedurilor specifice elaborate de către BRM şi publicate pe pagina de internet a acestuia;

**e)** să transmită în fiecare zi bancară lucrătoare la Banca cont central instrucţiunea de debitare directă, corespunzătoare valorii obligaţiilor de plată zilnice (inclusiv contravaloarea aferentă TVA) ale participantului la PE, înscrisă în nota de decontare zilnică;

**f)** să transmită cererea de executare a instrumentului de garantare financiară la Banca cont central, în situaţia în care primeşte de la Banca cont central rapoarte de refuzuri datorate lipsei de disponibilităţi din contul participantului la PE, şi să refuze diminuarea valorii acesteia, solicitată de participantul la PE, dacă valoarea rezultată după reducere nu acoperă obligaţiile de plată ale acestuia;

**g)** să emită şi să transmită factura zilnică participantului la PE care a efectuat tranzacţii de cumpărare de gaze naturale (inclusiv contravaloarea aferentă TVA);

**h)** să încaseze contravaloarea cantităţilor de gaze naturale vândute pe PE;

**i)** să decidă, după caz, în conformitate cu reglementările în vigoare, suspendarea de la tranzacţionare sau revocarea înregistrării participantului la PE;

**j)** să primească informaţii de la participantul la PE cu privire la orice schimbare a datelor sale de identificare din Registrul de tranzacţionare, susţinute de documente justificatoare în acest sens, şi să semneze cu participantul respectiv un act adiţional la prezenta Convenţie care va consemna modificările survenite;

**k)** să transmită informaţiile solicitate de autorităţile publice autorizate sau instanţele de judecată cu privire la participantul la PE, fără a fi necesar acordul celui din urmă, dacă acest lucru este prevăzut în Convenţie, în legi şi/sau reglementări aplicabile.

**Art. 6. -** Obligaţiile BRM sunt următoarele:

**a)** să asigure un mediu de tranzacţionare în condiţii de corectitudine, obiectivitate, independenţă, echidistanţă, transparenţă şi nediscriminare, în conformitate cu prevederile legislaţiei primare şi secundare aplicabile;

**b)** să asigure pentru participantul la PE asistenţă şi sesiuni de instruire practică cu privire la utilizarea platformei de tranzacţionare a PE;

**c)** să pună la dispoziţia participantului la PE "Ghidul participantului la PE" şi să îl informeze în timp util asupra modificării acestuia prin mesaje de informare publicate pe pagina principală a website-ul BRM;

**d)** să transmită la Banca cont central Contractul de Mandat privind plata prin debitare directă, în vederea setării datelor necesare în sistemul informatic al băncii;

**e)** să valideze ofertele de vânzare/cumpărare introduse de către participantul la PE în conformitate cu prevederile reglementărilor în vigoare;

**f)** să notifice automat, prin intermediul platformei de tranzacţionare a PE, participantul la PE despre invalidarea unei oferte pentru gaze naturale;

**g)** să pună la dispoziţia participantului la PE care a introdus oferte pentru gaze naturale pe PE confirmările de tranzacţii şi notele de decontare zilnice pentru tranzacţiile cu gaze naturale realizate, inclusiv prin canale alternative de comunicaţie (e-mail) în situaţia notificării de către participantul la PE a imposibilităţii acestuia de a accesa platforma de tranzacţionare;

**h)** să pună la dispoziţia participantului la PE notificările fizice corespunzătoare tranzacţiilor încheiate pe PE;

**i)** să anunţe participantul la PE prin canale de comunicaţie alternative cu privire la imposibilitatea utilizării căilor de comunicaţie uzuale sau la nefuncţionarea sistemului de tranzacţionare, precum şi privind reluarea tranzacţionării şi să publice motivele întreruperii accidentale a sesiunii de tranzacţionare;

**j)** să achite integral contravaloarea obligaţiilor de plată aferente vânzărilor de gaze naturale zilnice realizate de participantul la PE şi să documenteze încasarea drepturilor de încasare/plată;

**k)** să emită ordinele de plată în favoarea participantului la PE pentru sumele de bani corespunzătoare valorii drepturilor de încasare zilnice, înscrise în nota de decontare zilnică;

**l)** să actualizeze registrul de tranzacţionare al PE cu datele aferente participantului înregistrat la PE;

**m)** să publice pe website-ul propriu legislaţia secundară privind organizarea şi funcţionarea PE, precum şi procedurile specifice, în vigoare.

**IV.** Suspendarea de la piaţa de echilibrare a gazelor naturale

**Art. 7. -** **(1)** Constituie situaţii de neîndeplinire a obligaţiilor şi conduc la suspendarea de la piaţa de echilibrare a gazelor naturale, pentru o perioadă de 30 de zile, inclusiv, dar fără a se limita la următoarele situaţii:

**a)** dacă, într-un interval de timp de 1 (o) lună, activitatea desfăşurată de participantul la PE pe această piaţă determină de mai mult de 3 (trei) ori refuzuri la plată (datorate lipsei de disponibilitate în cont) pentru instrucţiunile de debitare directă transmise şi executarea instrumentului de garantare financiară constituit pentru participarea la sesiunile de tranzacţionare organizate pe această piaţă;

**b)** nerespectarea termenelor de transmitere a facturilor pentru gazele naturale vândute;

**c)** dacă participantul la PE încalcă prevederile prezentei Convenţii la această piaţă şi/sau prevederile procedurilor specifice privind funcţionarea PE, incluzând, dar fără a se limita la cele referitoare la obligaţia participantului de a-şi asuma obligaţiile aferente rezultatului sesiunii de tranzacţionare în ceea ce priveşte cantitatea şi preţul de închidere a pieţei.

**(2)** În cazul în care participantul la PE nu poate dovedi că a corectat cauzele care au condus la suspendarea sa de la tranzacţionare pe piaţa de echilibrare a gazelor naturale administrată de BRM, acesta este suspendat de la piaţa de echilibrare a gazelor naturale până la încetarea situaţiei care a cauzat suspendarea.

**V.** Forţa majoră

**Art. 8. -** **(1)** Forţa majoră reprezintă orice eveniment extern, imprevizibil, absolut invincibil şi inevitabil.

**(2)** Răspunderea părţilor este înlăturată atunci când prejudiciul este cauzat de forţa majoră, în condiţiile art. 1.351 din Codul civil.

**(3)** Partea care invocă un caz de forţă majoră are obligaţia notificării celeilalte părţi, în termen de maximum 48 de ore de la data apariţiei acestuia, notificare urmată de remiterea înscrisului justificativ, emis în conformitate cu legislaţia în vigoare, în termen de 20 de zile calendaristice de la aceeaşi dată.

**(4)** În cazul în care forţa majoră nu încetează în termen de 30 de zile calendaristice, părţile au dreptul să solicite încetarea de plin drept a contractului, fără ca vreuna din ele să aibă dreptul de a pretinde dezdăunări.

**VI.** Confidenţialitatea

**Art. 9. -** **(1)** Fiecare parte se obligă să păstreze confidenţialitatea tuturor datelor, documentelor şi informaţiilor obţinute din derularea prezentei Convenţii şi să nu le dezvăluie unei terţe părţi, în totalitate sau parţial, fără consimţământul scris al celeilalte părţi.

**(2)** Fac excepţie de la prevederile alin. (1) următoarele date, documente şi informaţii:

**a)** cele care pot fi dezvăluite, în conformitate cu prevederile legislaţiei în vigoare;

**b)** cele solicitate de organele abilitate ale statului, în baza unei obligaţii legale de informare;

**c)** cele considerate a nu avea caracter confidenţial, conform legislaţiei în vigoare.

**(3)** Prevederile prezentului articol rămân în vigoare o perioadă de 5 (cinci) ani de la încetarea valabilităţii prezentei Convenţii.

**VII.** Dispoziţii finale

**Art. 10. -** În situaţia în care ulterior încheierii prezentei Convenţii conţinutul Convenţiei este modificat/completat cu aprobarea ANRE, părţile se obligă să respecte Convenţia, aşa cum a fost modificată/completată cu aprobarea ANRE.

**Reprezentant legal Reprezentant legal**

**Bursa Română de Mărfuri – S.A. S.C.** .....................................…